OpenLLM-France/wikimedia huggingface dataset:
# Frank Cumiskey

Frank Cumiskey (West New York, 6 de setembre de 1912 - Vero Beach, 22 de juliol de 2004) va ser un gimnasta artístic estatunidenc que va competir durant les dècades de 1930 i 1940.
Durant la seva carrera esportiva va prendre part en tres edicions dels Jocs Olímpics d'Estiu, el 1932, 1936 i 1948. Els millors resultats els va obtenir als Jocs de Los Angeles, on disputà quatre proves del programa de gimnàstica. Guanyà la medalla de plata en el concurs complet per equips, mentre en el cavall amb arcs fou quart. Als Jocs de Londres de 1948 destaca una sisena posició en la prova del cavall amb arcs.
En el seu palmarès també destaquen 24 campionats nacionals, cinc d'ells en el concurs complet. Un cop retirat exercí d'entrenador i jutge de gimnàstica. Fou l'entrenador de l'equip estatunidenc als Jocs de Hèlsinki de 1952.

## Referències

* ↑ Frank Cumiskey a Sports Reference (arxivat)
* 1 2 «Olympedia – Frank Cumiskey». [Consulta: 27 maig 2021].
# Sarai Sarroca Cervelló

Sarai Sarroca (Flix, 1982) és una geògrafa catalana. Des del gener del 2022 és la directora del Servei Meteorològic de Catalunya.
Màster en Meteorologia i llicenciada en Geografia per la Universitat de Barcelona. Des del 2006 ha treballat com a meteoròloga a Betevé. També és membre del Comitè d'Experts sobre el Canvi Climàtic. Ha treballat com a tècnica de Predicció i Vigilància al Servei Meteorològic de Catalunya i va ser meteoròloga en diferents mitjans de comunicació, com el Canal Méteo (Activa Multimèdia), SER Barcelona i el 3/24. Ha participat en algunes publicacions, com "Atrapades en el temps", de l'editorial Univers, del Grup Enciclopèdia, o "Caminant per la porta del cel", editat per Pirineos 3000. És la primera directora de la història del Servei Meteorològic de Catalunya, en substitució d'Eliseu Vilaclara.

## Referències

* ↑ «Nomenaments» (en anglès). [Consulta: 19 gener 2022].
* ↑ Ebredigital.cat, Redacció. «Sarai Sarroca, la primera directora del Servei Meteorològic de Catalunya», 19-01-2022. [Consulta: 19 gener 2022].
* ↑ «Sarai Sarroca, la primera directora del Servei Meteorològic de Catalunya». [Consulta: 19 gener 2022].
* ↑ A.L. «Sarai Sarroca, primera directora del Meteocat en 100 años de historia» (en castellà), 18-01-2022. [Consulta: 19 gener 2022].
# Arthur McEvoy

Arthur McEvoy (Chantilly, Oise, 8 de novembre de 1868 – París, 21 de juliol de 1904) va ser un jugador de criquet francès, que va competir a finals del segle xix i primers de xx. El 1900 va prendre part en els Jocs Olímpics de París, on guanyà la medalla de plata en la competició de Criquet a XII com a integrant de l'equip francès.

## Referències

* ↑ «Arthur McEvoy Olympic Results». sports-reference.com. Arxivat de l'original el 6 de novembre 2012. [Consulta: 23 setembre 2015].
* ↑ Resultat de la final Olímpica
# Hapaloides

Hapaloides és un gènere extint de mamífers pilosos de la família dels megaloníquids que visqueren a Sud-amèrica durant el Miocè inferior, fa entre 17,5 i 21 milions d'anys. Se n'han trobat restes fòssils a la província argentina de Chubut. L'espècie H. ignavus és coneguda a partir d'un crani parcial més petit que el d'Hapalops rectangularis, amb el qual fou comparat. El nom genèric Hapaloides significa ‘amb forma d'Hapale’.

## Referències

* 1 2 Entrada «Hapaloides» de la Paleobiology Database (en anglès). [Consulta: 26 setembre 2024].
* ↑ F. Ameghino. (1902). «Première contribution à la connaissance de la fauna mammalogique des couches à Colpodon». Boletín de la Academia Nacional de Ciencias de Córdoba, 17: 71-141.
* ↑ Palmer, 1904, p. 309.

## Bibliografia

* Palmer, T. S. Index Generum Mammalium: A List of the Genera and Families of Mammals (en anglès). Departament d'Agricultura dels Estats Units, 1904.
# Terence Sanders

Terence Sanders (anglès: Terence Robert Beaumont Sanders) (Charleville, 2 de juny de 1901 - Dorking, 6 d'abril de 1985) fou un remer irlandès que va competir sota bandera britànica durant la dècada de 1920.
Nascut a Charleville, Irlanda, va estudia a l'Eton College i al Trinity College de la Universitat de Cambridge. Amb Cambridge, juntament amb Robert Morrison, Charles Eley i James MacNabb, que ja havien remat plegats a Eton, van formar la tripulació del quatre sense timoner que guanyà la Stewards' Challenge Cup i la Visitors' Challenge Cup de 1922. El 1923 guanyà novament la Stewards' Challenge Cup. El 1924 va formar part de la tripulació de Cambridge que participà en la Regata Oxford-Cambridge i de la que guanyà la Silver Goblets a Henley juntament amb Charles Eley. El 1924 va prendre part en els Jocs Olímpics de París, on va guanyar la medalla d'or en la competició de quatre sense timoner del programa de rem.
El 1936 Sanders va ser nomenat professor universitari d'enginyeria. El 1941 es va incorporar al Ministeri de Foment i el 1946 va ser nomenat Director Principal de Desenvolupament Tècnic (Defensa). El 1950 va ser guardonat amb l'Orde del Bany. Va deixar l'exèrcit l'any següent amb el rang de coronel. Més endavant fou president de la Buckland Sand and Silica Co. i el 1967 va ser nomenat High sheriff de Surrey i Deputy Lieutenant del Comtat de Surrey.
Va morir a Dorking, Surrey als 83 anys.

## Referències

* ↑ Fletcher, Walter Morley. The University Pitt Club: 1835–1935. First Paperback. Cambridge: Cambridge University Press, 2011, p. 100. ISBN 978-1-107-60006-5.
* ↑ «Henley Royal Regatta Results of Final Races 1839–1939». Arxivat de l'original el 2012-03-09. [Consulta: 21 juliol 2018].
* ↑ Henley Royal Regatta Results of Final Races 1839–1939 Arxivat 9 March 2012$^{[Datemismatch]}$ a Wayback Machine.
* ↑ «Mr. Maxwell Eley». The Times. The Times Digital Archive, 05-02-1983, p. 10.
* 1 2 3 «Terence Sanders Olympic Results». sports-reference.com. Arxivat de l'original el 18 d’abril 2020. [Consulta: 21 juliol 2018].
* ↑ Nature 138, 89–89 (11 July 1936)
* ↑ Supplement to the London Gazette, 8 June, 1950
# Gavó alpí

El gavó alpí (Ononis cristata) és una espècie de planta amb flors del gènere Ononis dins la família de les fabàcies (Fabaceae).
Addicionalment pot rebre els noms de gavó crestut.

## Descripció

Planta vivaç de flors roses, que forma gespes denses. És quasi un arbust nan, de rametes intricades i teses, amb fulles dividides en tres folíols oblongs, dentats, aspres i pelosos. Les flors tenen una corol·la rosada vermellosa cridanera, són solitàries, amb cuetes primes, i donen fruits rabassuts d'una mica més d'1 cm.

## Distribució i hàbitat

A la Mediterrània occidental, al massís de Mont Cenis entre els Alps de Savoia i el Piemont; a Itàlia als Apenins. A la península Ibèrica als Pirineus orientals i en algunes altres muntanyes fins a arribar a serra Nevada. Al Marroc al Rif, Atles Mitjà, Alt Atles, Anti-Atles. Creix sobre substrats calcaris i silícis entre 1.600 i 3.600 m. En codolars i lleres. Bona planta farratgera. Bioclima subhumit-humit, variant bioclimàtica fresca-extremadament fresca, pis de vegetació mesomediterrani-oromediterrani.

## Taxonomia

Ononis cristata va ser descrita i publicada per Philip Miller en The Gardeners Dictionary: . . . eighth edition no. 9, 1768.

### Etimologia

Ononis: nom genèric que deriva del nom grec clàssic utilitzat per Plini el Vell per a Ononis repens, una de les diverses plantes del vell món, que té tiges llenyoses, flors axil·lars de color rosa o porpra, i fulles trifoliades amb folíols dentats.
cristata: epítet llatí que significa 'amb cresta'.

### Sinonímia

* Ononis cenisia L.

## Vegeu també

* Història de la botànica

## Referències

* 1 2 «Ononis cristata». Noms de plantes. Corpus de fitonímia catalana. TERMCAT, Centre de Terminologia. [Consulta: 8 novembre 2024].
* ↑ «Ononis cristata Mill.» (en anglès). Plants of the World Online. Royal Botanic Gardens. Kew. [Consulta: 8 novembre 2024].
* ↑ García Guardia, G. Flores Silvestres de Andalucía. Alcorcón:Rueda, 1988. ISBN 84-7207-049-2.
* ↑ Benabid, A. Flore et écosystèmes du Maroc. Paris:Ibis, 2000. ISBN 2-910728-13-7.
* ↑ «Ononis cristata». Tropicos.org. Missouri Botanical Garden. [Consulta: 4 maig 2015].
* ↑ En Noms Botànics
* ↑ En Epítets Botànics
* ↑ «Ononis cristata». The Plant List. [Consulta: 4 maig 2015].
* ↑ «Ononis cristata». International Legume Database & Information Service. Arxivat de l'original el 10 de març de 2016. [Consulta: 4 maig 2015].

## Bibliografia

* Greuter, W. et al. (Eds.) (1989) Med-Checklist Vol. 4 (published).
* Heywood, V.H. & Ball, P.W. (1968). Leguminosae. In: Flora Europaea Vol. 2. ed. Tutin, T.G. et al.
* Miller, P. (1768) Gard. Dict. ed. 8, no. 9.
* Quezel, P. & Santa, S. (1962) Nouvelle flore de l'Algerie et donis regions desertiq. merid. 1.
# Fateh-313

Fateh-313 ( persa: فاتح-313 </link> , "Conqueror-313"), un míssil balístic iranià de curt abast de combustible sòlid, va ser presentat el 21 d'agost de 2015. El míssil Fateh-313 és el model més nou de la família de míssils Fateh. És gairebé idèntic a la generació anterior, el Fateh-110, però utilitza un combustible i un cos nous composts. Aquests canvis van augmentar el rang fins a 500 km, des del Fateh-110's 300 km. El Ministeri de Defensa de l'Iran té previst produir en massa el míssil.

## Disseny

El míssil Fateh-313 fa 8756 mm de llargada i 612 mm de diàmetre. Té un pes total de 3245 kg dels quals 380 kg és l'ogiva, cosa que li dona una autonomia màxima de 500 km.

## Referències

* ↑ Iran shows off new, more accurate Fateh-313 surface-to-surface missile. japantimes. Arxivat 2017-01-19 a Wayback Machine.
* ↑ Experts Say New Iranian Missile Can Reach All Sensitive Sites in Israel. CSIS Missile Threat.
* ↑ The meaning of Iran’s Fateh-313 cruise missile. thearabweekly. Arxivat 2016-01-25 a Wayback Machine.
* ↑ Iran unveils new ballistic missile to the world and announces drone destruction. ibtimes, 22 August 2015.
* ↑ «گزارش تسنیم از عضو جدید خانواده فاتح/ موشک ناشناخته ایرانی با برد 250 کیلومتر+فیلم- اخبار نظامی | دفاعی | امنیتی - اخبار سیاسی تسنیم | Tasnim» (en persa). خبرگزاری تسنیم | Tasnim. [Consulta: 13 abril 2023].

## Enllaços externs

* Amenaça de míssils del CSIS - Fateh-313
# Frank Righeimer

Frank Righeimer (Chicago, 28 de febrer de 1909 - Palm Beach, 5 de juliol de 1998) va ser un tirador d'esgrima estatunidenc que va competir durant les dècades de 1920 i 1930.
El 1932 va prendre part en els Jocs Olímpics de Los Angeles, on va disputar dues proves del programa d'esgrima. En ambdues, floret i espasa per equips, va guanyar la medalla de bronze. Quatre anys més tard, als Jocs de Berlín, disputà dues proves del programa d'esgrima. Fou cinquè en la competició d'espasa per equips i quedà eliminat en sèries en la prova individual.

## Referències

* 1 2 «Frank Righeimer Olympic Results». sports-reference.com. Arxivat de l'original el 6 de juny 2009. [Consulta: 4 desembre 2018].
# Jerry's Kids

Jerry's Kids fou una de les primeres bandes de hardcore punk procedent de Braintree, Massachusetts, formada el 1981 pels germans Bryan i Rick Jones, Dave Aronson, Bob Cenci i Brian Betzger. La seva primera producció musical enregistrada va ser a l'LP recopilatori This Is Boston, Not L.A. el 1982, on van contribuir amb sis temes juntament amb la primera banda de Boston Hardcore, Gang Green.
El vocalista Bryan Jones i el guitarrista Dave Aronson van deixar la banda aviat. Bryan Jones, que llavors tenis 15 anys, s'havia trencat la cama en un dels concerts i els seus pares no li van permetre tocar més amb el grup. El baixista Rick Jones (germà de Bryan) va convertir-se en cantant i Chris Doherty de Gang Green va fer-se càrrec de la guitarra. Va ser aquesta formació la que va gravar el clàssic LP de 12 peces Is This My World? el 1983, amb cançons com «Cracks In The Wall», «Build Me A Bomb» i «Vietnam Syndrome». Es van separar el 1985, però es van tornar a reunir el 1987 amb un so més ràpid i van llançar un LP titulat Kill Kill Kill. Reflex / Wolfpack Records va publicar una reedició limitada de Is This My World? el 2002. La banda va tornar als escenaris el 2004 i des de llavors ha fet alguns concerts a Boston.
El 2018, després de telonejar a GBH, Jerry's Kids va anunciar que tocarien el seu últim concert abans de dissoldre's. L'11 de gener de 2019, Jerry's Kids va fer un concert sense avisar el Paradise Rock Club de Boston en benefici de Chris Doherty de Gang Green.

## Discografia

* This Is Boston, Not L.A. (Modern Method Records, 1982)
* Is This My World? (Xclaim! Records, 1983)
* Kill Kill Kill (Taang! Records, 1989)

## Referències

* ↑ Mader, Matthias. "This is Boston not New York": eine Hardcore Punk Enzyklopädie. 1. Aufl. Berlín: I.P. Verlag, 2003. ISBN 3-931624-19-6.
* ↑ «Jerry's Kids» (en anglès). [Consulta: 8 desembre 2020].
* ↑ Deutschland, Ox Fanzine, Solingen. «Interview» (en alemany). [Consulta: 8 desembre 2020].
* ↑ «Interview: Mike Gitter (A&R Executive, xXx Zine)» (en anglès). [Consulta: 8 desembre 2020].
* ↑ Blush, Steven. American hardcore: a tribal history. 2a edició. Los Angeles: Feral House, 2010. ISBN 978-1-932595-98-7.
* ↑ «Jerry's Kids (final show), Straw Dogs, Mung, Moving Targets» (en anglès). [Consulta: 8 desembre 2020].
* ↑ «Loud Ones – In The Van #10 – Bob Cenci of Jerry’s Kids» (en anglès), 31-03-2015. [Consulta: 8 desembre 2020].
# J. Braid

J. Braid va ser un jugador de criquet que va competir a finals del segle xix i primers de xx. El 1900 va prendre part en els Jocs Olímpics de París, on guanyà la medalla de plata en la competició de Criquet a XII com a integrant de l'equip francès.

## Referències

* ↑ «J. Braid Olympic Results». sports-reference.com. Arxivat de l'original el 16 de novembre 2012. [Consulta: 23 setembre 2015].
* ↑ Resultat de la final Olímpica
# Bolivarteri

Els bolivarteris (Bolivartherium) són un gènere extint de mamífers pilosos de la família dels milodòntids que visqueren a Sud-amèrica durant el Miocè superior i el Pliocè inferior, fa entre 5,3 i 7,2 milions d'anys. Se n'han trobat restes fòssils a l'estat veneçolà de Falcón. Eren un 40% més petits que les espècies quaternàries de Lestodon, uns dels seus parents propers, però un 20% més grossos que l'espècie de Lestodon del Miocè-Pliocè de l'Argentina. El nom genèric Bolivartherium fou elegit en honor de Simón Bolívar, dit el Libertador, i en el seu conjunt significa ‘bèstia de Bolívar’.

## Referències

* 1 2 Carlini, Scillato-Yané i Sánchez, 2006, p. 260.
* ↑ Entrada «Bolivartherium» de la Paleobiology Database (en anglès). [Consulta: 21 octubre 2024].
* ↑ Carlini, Scillato-Yané i Sánchez, 2006, p. 262.

## Bibliografia

* Carlini, A. A.; Scillato-Yané, G. J.; Sánchez, R. «New Mylodontoidea (Xenarthra, Phyllophaga) from the Middle Miocene-Pliocene of Venezuela» (en anglès). Journal of Systematic Palaeontology, 4, 3, 2006, pàg. 255-267.
# Tessa Appeldoorn

Tessa Appeldoorn (Utrecht, 29 d'abril de 1973) és una remadora neerlandesa, ja retirada, que va competir durant les dècada de 1990.
El 1996 va prendre part en els Jocs Olímpics d'Atlanta, on fou sisena en la prova del vuit amb timoner del programa de rem. Quatre anys més tard, als Jocs de Sydney, guanyà la medalla de plata en la mateixa prova. En el seu palmarès també destaquen dues medalles de bronze al Campionat del món de rem.

## Referències

* ↑ Tessa Appeldoorn a Sports Reference (arxivat)
* ↑ Fitxa a worldrowing.com FISA
# Mairbek Taisumov

Mairbek Vakhaevich Taisumov (en rus: Майрбек Вахаевич Тайсумов; Grozni, ASSR de Txetxènia-Ingúixia, Unió Soviètica 8 d'agost de 1988) és un lluitador d'MMA austríac ètnic txetxè. Lluità al pes lleuger. La seva carrera com a artista marcial mixt professional començà l'any 2007, Mairbek ha competit anteriorment a l'Ultimate Fighting Championship i a l'M-1 Global.

## Referències

* ↑ «Mairbek Taisumov-UFC Profile». UFC.com. [Consulta: 8 gener 2015].
* ↑ Jay Pettry. «14 Fighters No Longer Part of UFC Roster Following Cuts, Free Agency». sherdog.com, 19-03-2020.
# Ievgueni Vladímirov

Ievgueni Iúrievitx Vladímirov (en rus: Евгений Юрьевич Владимиров); nascut el 20 de gener de 1957), és un jugador d'escacs kazakh, que té el títol de Gran Mestre des de 1989. El 2004 la FIDE li va atorgar el títol de FIDE Senior Trainer, el màxim títol d'entrenador internacional.
Tot i que es troba pràcticament inactiu des de gener de 2011, a la llista d'Elo de la FIDE de desembre de 2014, hi tenia un Elo de 2601 punts, cosa que en feia el jugador número 2 del Kazakhstan. El seu màxim Elo va ser de 2628 punts, a la llista de juliol de 2004 (posició 70 al rànquing mundial).

## Biografia i resultats destacats en competició

És especialment conegut pel fet que formava part de l'equip de col·laboradors i analistes de Garri Kaspàrov durant el matx pel Campionat del món de 1986 contra Anatoli Kàrpov, i a mig matx, fou acomiadat fulminantment per Kaspàrov, tot acusant-lo de vendre la seva preparació d'obertures a l'equip de Kàrpov (en un episodi descrit a l'autobiografia de Kaspàrov "Repte sense límits").
Fou 3r al torneig de l'Havana 1986, 1r a Taixkent 1987 i 1r a Frunze 1988. El 1987 i el 1988 fou campió del Kazakhstan. Guanyà el torneig de Salamanca 1991, per davant de l'exCampió del món Borís Spasski.
El 2000 va participar en el Campionat del món de la FIDE per sistema K.O. jugat a Nova Delhi. A la primera ronda, eliminà Dibyendu Barua per 2:0, i a la segona, va eliminar Zoltán Almási per 2½:1½, però fou eliminat a la tercera ronda, per Aleksandr Morozévitx, per 1½ : 0½.
Fou tercer al torneig de semiràpides de San Pedro del Pinatar (Múrcia) 2001.
Vladímirov va testar el programa Hydra l'agost de 2004, contra el qual va perdre tres partides i n'entaulà una.

## Notes i referències

* 1 2 «Nota biogràfica de Ievgueni Vladímirov» (en anglès). Chessgames.com. [Consulta: 27 abril 2011].
* ↑ «Llista de Senior FIDE Trainers» (en anglès). Fide.com. [Consulta: 9 novembre 2010].
* ↑ Targeta d'entrenador al lloc web de la FIDE
* ↑ «"Rànquing d'escaquistes per federació: Kazakhstan"» (en anglès). lloc web de la FIDE. [Consulta: 13 desembre 2014].
* ↑ Posició al rànquing mundial i evolució Elo de Ievgueni Vladímirov «benoni.de» (en alemany). Arxivat de l'original el 2014-01-09. [Consulta: 3 maig 2011].
* ↑ Kasparov's Child of Change, per Edward Winter. (anglès)
* ↑ World Chess Championship 1986 Kasparov - Karpov (anglès)
* ↑ «Històric campions russus». [Consulta: 13 març 2016].
* ↑ «FIDE World Chess Championship 2000» (en anglès). [Consulta: 27 abril 2011].
* ↑ El torneig el guanyà Vadim Milov, i fou segon Stuart Conquest. Hi participà també la llavors estrella emergent Paco Vallejo (14è). Revista Gambito, número 59, octubre de 2001
* ↑ ChessBase.com - Chess News - Hydra unbeatable in Abu Dhabi (anglès)

## Enllaços externs

* Estimació Elo de Ievgueni Vladímirov a «chessmetrics.com». [Consulta: 9 novembre 2010]. (anglès)
# Nemo me impune lacessit

La frase llatina Nemo me impune lacessit (en català "Ningú m'ofèn impunement") és el lema oficial del Regne d'Escòcia, usat en l'Escut d'armes d'Escòcia. En l'actualitat és el lema del monarca del Regne Unit quan es troba a Escòcia, i apareix també en l'escut d'armes del Regne Unit quan s'empra a Escòcia. Una traducció més col·loquial a l'idioma escocès és "Wha daura Meddle sense me?", que podria traduir-se al català com "Qui s'atreveix a clavar-se amb mi?" o "Qui s'atreveix a desafiar-me?".
Aquesta frase és també el lema de l'Orde del Card, orde de cavalleria escocesa, dels regiments escocesos de l'Exèrcit Britànic, del Regiment Reial d'Escòcia i dels Scots Guards o Guàrdies Escocesos. També era el lema dels antics regiments anomenats Royal Scots, Royal Highland Fusiliers i Black Watch. A Austràlia, aquest lema també és emprat pel Victorian Scottish Regiment, una companyia d'infanteria pertanyent al Royal Victoria Regiment.
La frase apareix també en les monedes d'una lliura esterlina encunyades entre 1984 i 1994 a Escòcia, i és esmentada en el relat d'Edgar Allan Poe titulat "La bóta d'amontillado", això es deu probablement al fet que Poe va ser adoptat per un mercader escocès.

## Possible origen del lema

D'acord amb la llegenda, el lema es referia inicialment a la flor del card, símbol d'Escòcia: durant un atac sorpresa dels danesos, un dels invasors va trepitjar un card i va emetre un crit de dolor, alertant així als defensors de la seva presència. Posteriorment, el lema es va expandir a tota Escòcia i als regiments militars escocesos, que van adoptar també el card com emblema.
Aquesta mateixa planta és també el símbol d'una ciutat francesa, Nancy, el lema Non inultus premor ("No puc ser tocat impunement") recorda el lema escocès.
# Volta Mantovana

Volta Mantovana és un municipi situat al territori de la província de Màntua, a la regió de la Llombardia (Itàlia). Volta Mantovana limita amb els municipis de Cavriana, Guidizzolo, Goito, Marmirolo, Monzambano i Valeggio sul Mincio. Pertanyen al municipi les frazioni de Cereta, Castelgrimaldo, Foresto i Ferri-Falzoni.Segons la classificació sísmica, el municipi pertany a la zona 3 (sismicitat mitjana-baixa).

## Galeria

* Palau Gonzaga
* Església parroquial

## Referències

* ↑ «Volta Mantovana: Clima e Dati Geografici, Riscaldamento». [Consulta: 26 octubre 2024].
* ↑ «Volta Mantovana (MN)» (en italià). [Consulta: 26 octubre 2024].
# Philip Tomalin

Philip Humphreys Tomalin (Kensington, Londres, 10 dd'abril de 1858 – Bognor Regis, West Sussex, 12 de febrer de 1940) va ser un jugador de criquet anglès, que va competir a finals del segle xix i primers de xx. El 1900 va prendre part en els Jocs Olímpics de París, on guanyà la medalla de plata en la competició de Criquet a XII com a integrant de l'equip francès, del qual exercí les tasques de capità.
Entre 1894 i 1940 fou president de l'Standard Athletic Club.

## Referències

* ↑ «Philip Tomalin Olympic Results». sports-reference.com. Arxivat de l'original el 2 de novembre 2012. [Consulta: 24 setembre 2015].
* ↑ Resultat de la final Olímpica
# La Creu de l'Estany

La Creu de l'Estany és una muntanya de 86 metres a cavall dels municipis de Fontanilles i Ullastret, a la comarca catalana del Baix Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Themistoklís Diakidis

Themistoklís Diakidis (en grec Θεμιστοκλής Διακίδης; 22 d'agost de 1882 - Patres, 8 de maig de 1944) va ser un atleta grec que va competir a començaments del segle xx.
Especialitzat en el salt d'alçada, el 1906 va prendre part en els Jocs Intercalats d'Atenes, on va disputar dues proves del programa d'atletisme. Va guanyar la medalla de bonze en la competició del salt d'alçada, amb un millor salt de 1m 72cm. En el salt d'alçada aturat fou setè.

## Referències

* ↑ «[https://web.archive.org/web/20121217073318/http://www.sports-reference.com/olympics/athletes/di/themistoklis-diakidis-1.html Themistoklis Diakidis Olympic Results]». sports-reference.com. Arxivat de l'original el 17 de desembre 2012. [Consulta: 7 juny 2017].
# František Ventura

František Ventura (Vysoké Mýto, 27 d'octubre de 1895 - Praga, 2 de desembre de 1969) va ser un genet txec que va competir durant la dècada de 1920.
El 1928 va prendre part en els Jocs Olímpics d'Amsterdam, on va disputar dues proves del programa d'hípica. En el concurs de salts d'obstacles individual guanyà la medalla d'or. També disputà el concurs de salts d'obstacles per equips, muntant, en ambdues proves el cavall Eliot.

## Referències

* ↑ «František Ventura Olympic Results». sports-reference.com. Arxivat de l'original el 14 de novembre 2012. [Consulta: 26 maig 2018].